DOD-W1 ปิดเทรดวันแรกพุ่ง 20 เท่าตัว แตะ 2.10 บ. โบรกฯให้กรอบมูลค่า 3.08-3.65 บ.
DOD-W1 ปิดเทรดวันแรกพุ่ง 20 เท่าตัว แตะ 2.10 บ. โบรกฯให้กรอบมูลค่า 3.08-3.65 บ.
DOD-W1 ปิดเทรดวันแรกพุ่ง 20 เท่าตัว แตะ 2.10 บ. โบรกฯให้กรอบมูลค่า 3.08-3.65 บ.
17 ก.ค. 2562

ผู้สื่อข่าวรายงานว่า บริษัท ดีโอดี ไบโอเทค จำกัด (มหาชน) จัดสรรให้แก่ผู้ถือหุ้นเดิม ครั้งที่ 1 หรือ DOD-W1 ปิดเทรดวันแรกอยู่ที่ระดับ 2.10 บาท บวก 2 บาท หรือ 2,000% สูงสุดที่ 3.24 บาท ต่ำสุดที่ 1.99 บาท ด้วยมูลค่าซื้อขาย 465.85 ล้านบาท
ขณะที่หุ้น DOD ปิดที่ระดับ 12.90 บาท ลบ 0.80 บาท หรือ 5.84% สูงสุดที่ 13.90 บาท ต่ำสุดที่ 12.60 บาท ด้วยมูลค่าซื้อขาย 208.75 ล้านบาท
โดย บล.ทิสโก้ ระบุในบทวิเคราะห์ ประเมินมูลค่าที่เหมาะสมของใบสำคัญแสดงสิทธิที่จะซื้อหุ้นสามัญของใบสำคัญแสดงสิทธิที่จะซื้อหุ้นสามัญบมจ.ดีโอดี ไบโอเทค (DOD) ใช้ชื่อย่อว่า DOD-W1 ที่ 3.36 บาท (BSM) อิงราคาหุ้นแม่ที่ 13.70 บาท และความผันผวนของหุ้นที่ 54.61% ด้านผู้ได้รับ DOD-W1 มีต้นทุนจากการขึ้นเครื่องหมาย XW 1.45 บาท (หรือคิดเป็นต้นทุนหุ้นละ 0.64 บาท รวมราคาใบสำคัญแสดงสิทธิที่ 0.10 บาท แล้ว) และคิดเป็น All-in Premium 39.5% จึงมองว่าด้วยสถานะของใบสำคัญแสดงสิทธิที่ OTM อยู่ราว 13%, เงินปันผลหุ้นแม่ที่ประมาณ 3% และอายุที่ค่อนข้างสั้นเพียง 2 ปี
อย่างไรก็ตาม ด้วยความผันผวนของหุ้นแม่ที่ค่อนข้างสูง ประกอบกับสภาพคล่องในการซื้อขายเฉลี่ยที่ประมาณ 52 ล้านบาท/วัน และ Eff. Gearing ที่ 2.37 เท่า ทำให้สามารถใช้ DOD-W1 เก็งกำไรแทนหุ้นแม่เป็นครั้งคราวได้ พร้อมให้กรอบมูลค่าของ DOD-W1 ไว้ที่ 3.08-3.65 บาท เมื่อราคาหุ้น DOD เคลื่อนไหวในกรอบ 13.20-14.20 บาท โดยมี Volatility 55% per year
ทั้งนี้ DOD ดำเนินธุรกิจเป็นผู้รับจ้างผลิตผลิตภัณฑ์เสริมอาหาร (Dietary Supplement Product) ที่มีส่วนประกอบหลักมาจากสารสกัดจากธรรมชาติ โดยให้บริการครบวงจร แบบ One Stop Service ตั้งแต่การให้คำปรึกษาด้านผลิต การคิดค้นและพัฒนาสูตรผลิตภัณฑ์เสริมอาหารให้สอดคล้อง ความต้องการของลูกค้า การออกแบบสินค้าและบรรจุภัณฑ์ การให้คำปรึกษาด้านการตลาดและช่องทางในการจัดจำหน่าย
โดย DOD-W1 จำนวนที่ออก 182.22 ล้านหน่วย จัดสรรให้แก่ผู้ถือหุ้นเดิมในอัตราส่วน 2.25 หุ้นเดิม : 1 หลักทรัพย์แปลงสภาพ ราคาใบสำคัญแสดงสิทธิ 0.10 บาทต่อหน่วย อัตราใช้สิทธิ 1 : 1 @ 15.75 บาท อายุ 2 ปี โดยสามารถใช้สิทธิได้ทุกวันทำการสุดท้ายของเดือน พ.ค. และ พ.ย. (ใช้สิทธิได้ครั้งแรกในวันที่ 29 พ.ย. 2562 และหมดอายุในวันที่ 7 ก.ค. 2564